CELEX: C2006/190/19
Language: sl
Date: 2006-08-12 00:00:00
Title: Zadeva C-247/06: Tožba, vložena 2. junija 2006 — Komisija Evropskih skupnosti proti Zvezni republiki Nemčiji

12.8.2006   
            
            
               SL
            
            
               Uradni list Evropske unije
            
            
               C 190/11
            
         Tožba, vložena 2. junija 2006 — Komisija Evropskih skupnosti proti Zvezni republiki Nemčiji
   (Zadeva C-247/06)
   (2006/C 190/19)
   Jezik postopka: nemščina
   Stranki
   
      Tožeča stranka: Komisija Evropskih skupnosti (zastopnika: U. Wölker, Bevollmächtigter, F. Simonetti, Bevollmächtigte)
   
      Tožena stranka: Zvezna republika Nemčija
   Predlogi tožeče stranke:
   
               —
            
            
               Zvezna republika Nemčija je kršila svoje obveznosti iz člena 4(1) v zvezi s Prilogo I št. 9 Direktive Sveta 85/337/EGS (1) z dne 27. junija 1985 o presoji vplivov nekaterih javnih in zasebnih projektov na okolje, s tem, da je bila odobrena postavitev in obratovanje kurilne naprave za lesni plin na zemljišču Nivelsteiner Sandwerke und Sandsteinbrüche GmbH v Herzogenrath brez predhodne ocene presoje vplivov na okolje;
            
         
               —
            
            
               Zvezni republiki Nemčiji naj se naloži plačilo stroškov.
            
         Tožbeni razlogi in bistvene trditve
   Predmet tožbe je odobritev kurilne naprave za lesni plin za pridobivanje procesne toplote in električnega toka za pridobivanje in obdelavo peska. Glede na vlogo za dovoljenje naj bi bili uporabljeni le taki odpadki iz lesa, pri katerih ne gre za nevarne odpadke. Po izdelavi mnenja o presoji vplivov v skladu z Direktivo 92/43/EGS pa je bila vloga za dovoljenje spremenjena: vsebovala je tudi zahtevo za uporabo odpadkov iz lesa, ki štejejo za nevarne odpadke. Dovoljenje za postavitev in obratovanje naprave je bilo izdano dne 7. novembra 2002, ne da bi bila pred tem opravljena nova predhodna presoja vplivov na okolje ali presoja vplivov na okolje (PVO) na podlagi spremembe vloge. Možni učinki na okolje torej v obravnavanem primeru niso bili zadostno preučeni: Komisiji niso bile na voljo nobene informacije o tem, da so bili preučeni tudi učinki izgorevanja nevarnih odpadkov. Tožena stranka bi morala po spremembi vloge za dovoljenje ponovno in v celotnem obsegu izvesti postopek sodelovanja javnosti, česar pa ni storila.
   Komisija meni, da je Zvezna republika Nemčija s tem kršila člen 4(1) v zvezi s Prilogo I št. 9 Direktive PVO.
   Argument tožene stranke, da PVO po aktualni verziji Direktive PVO tudi pri izgorevanju nevarnih odpadkov ni nujna, ker naj v tem primeru glede na glavni namen obratovanja naprave ne bi šlo za postopke odstranitve odpadkov pač pa postopke predelave odpadkov, ni trden. Tudi če bi Priloga I aktualne verzije Direktive PVO ohranila samo pojem „odstranitev“, bi bilo to nezdružljivo s poglavitnim ciljem, da se izključi iz sistematične presoje tiste projekte, katerih znatni vplivi na okolje so na dlani. Postopki predelave odpadkov namreč niso nujno manj nevarni za okolje kot postopki odstranitve odpadkov: kot je to razvidno iz obravnavanega primera, so vplivi na okolje odvisni od konkretnega načina obdelave. Komisija meni, da pojem „odstranitev odpadkov“ v skladu s Prilogo I št. 9 Direktive PVO zajema tako predelavo kot tudi odstranitev odpadkov. Nasprotno bi pravno stališče tožene stranke vodilo k odločilnem koraku nazaj glede na prejšnji pravni položaj, ker bi naprave za predelavo odpadkov v celoti izpadle iz področja uporabe Direktive PVO.
   
      (1)  UL L 175, str. 40.